
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου.
Αριθμός απόφασης: 343/2011

ΘΕΜΑ: Εξέταση αίτησης της κας Καψούλιου Ιωάννας με την οποία ζητείται άδεια χρήσης κοινοχρήστου χώρου επί του ασφαλτοστρωμένου δρόμου και απέναντι (νοητά) από την πρόσοψη του καταστήματος που διατηρεί στην ΤΚ Κατακόλου 
    
Στον Πύργο και στο Δημοτικό Κατάστημα σήμερα την 29η του μηνός Αυγούστου του έτους 2011, ημέρα Δευτέρα και ώρα 19:00μ.μ., το Δημοτικό Συμβούλιο Πύργου συνήλθε σε τακτική συνεδρίαση, κατόπιν της με αριθμό πρωτ. 39587/25-08-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν.3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ.:

ΠΑΡΟΝΤΕΣ: 
1.Καννής Ευστάθιος – Πρόεδρος, 2.Σκαρτσιάρης Παναγιώτης – Αντιπρόεδρος, 3.Τζουανόπουλος Δημήτριος – Γραμματέας, 4.Καράμπελας Αντώνιος, 5.Παναγόπουλος Ιωάννης, 6.Παναγόπουλος Βασίλειος, 7.Αργυρόπουλος Ιωάννης του Γεωργίου, 8.Αριστειδόπουλος Χαράλαμπος, 9.Βαρελάς Ιωάννης, 10.Θεοδωρέλος – Χαρίτος Γεώργιος, 11.Δημουλιάς Λεωνίδας, 12.Κωνσταντόπουλος Σπυρίδων, 13.Τζίνη Διονυσία, 14.Μπίρμπας Κων/νος, 15.Ανδρικόπουλος Ανδρέας, 16.Ανδρικόπουλος Φώτιος, 17.Αντωνέλος Δημήτριος, 18.Λιατσής Γαβριήλ – Επικεφαλής της Μείζονος Μειοψηφίας, 19.Ανδριόλας Γεώργιος, 20.Γιαννακούλιας Θεόδωρος, 21.Σεϊντής Βασίλειος, 22.Λιατσής Δημήτριος, 23.Γεράνιος Κων/νος, 24.Αγγελακοπούλου Ανδριάνα, 25.Γιάνναρος Χρήστος – Επικεφαλής της παράταξης «Λαϊκή Συσπείρωση», 26.Καραμπέτσος Αθανάσιος, 27.Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 
1.Κοτσιλίμπας Γεώργιος, 2.Ζέκιος Λεωνίδας, 3.Φραγκαντώνης Παναγιώτης, 4.Αργυρόπουλος Ιωάννης του Παναγιώτη, 5.Δημόπουλος Φώτιος, 6.Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης, για το συγκεκριμένο θέμα προσκλήθηκε με την  αριθμ.πρωτ. 39587/25-08-2011 έγγραφη πρόσκληση και ο Πρόεδρος της Τοπικής Κοινότητας Κατακόλου, κος Φραγκίσκος Κολόσακας, ο οποίος δεν προσήλθε αν και νόμιμα κλήθηκε. 


Στη συνεδρίαση, για την τήρηση των πρακτικών, παρίστατο  η υπάλληλος του δήμου Παναγιώτα Λιβέρη.

---------


Ακολούθως ο Πρόεδρος έθεσε υπόψη του Δημοτικού Συμβουλίου το 7.5  θέμα της ημερήσιας διάταξης με τίτλο «Εξέταση αίτησης της κας Καψούλιου Ιωάννας με την οποία ζητείται άδεια χρήσης κοινοχρήστου χώρου επί του ασφαλτοστρωμένου δρόμου και απέναντι (νοητά) από την πρόσοψη του καταστήματος που διατηρεί στην ΤΚ Κατακόλου» και ανέφερε τα εξής:


«H Επιτροπή Ποιότητας Ζωής, με την 87/2011 απόφασή της, η οποία ελήφθη κατόπιν
· Της αριθμ.πρωτ. 15273/05-05-2011 αίτησης της κας Καψούλιου Ιωάννας, η οποία έχει ως εξής: «Παρακαλώ όπως μου παραχωρήσετε χώρο διαστάσεων μήκους 3.00 μέτρων και πλάτους 1.40 μέτρων, σύμφωνα με το επισυναπτόμενο σκαρίφημα – αεροφωτογραφία, που βρίσκεται στο δρόμο που οδηγεί προς το βουνό του Κατακόλου και όπισθεν του κτιρίου του Λιμεναρχείου Κατακόλου, για τη στάθμευση ενοικιαζόμενων μοτοποδηλάτων καθώς απέναντι από την αιτούμενη θέση διατηρώ κατάστημα ενοικιάσεως μοτοποδηλάτων. Η αιτούμενη θέση θα βρίσκεται επί του ασφαλτοστρωμένου δρόμου και απέναντι (νοητά) από την πρόσοψη του καταστήματός μου».
· Του αριθμ.πρωτ. 2501/10/1169-α/13-05-2011 εγγράφου (ορθή επανάληψη) του Τμήματος Τροχαίας Πύργου, στο οποίο αναφέρεται ότι ……η υπηρεσία μας συνηγορεί για την παραχώρηση χρήσης του κοινοχρήστου χώρου έμπροσθεν του αναφερόμενου στο θέμα καταστήματος, σύμφωνα με το άρθρο 48 παρ.2 του ΚΟΚ, καθόσον πρόκειται στο σημείο για ζώνη μικρής κυκλοφορίας οχημάτων και δεν διεξάγεται συγκοινωνία στο σημείο αυτό.
· Την από 11-07-2011 σύμφωνη γνώμη του ΤΣ Κατακόλου ……για την παραχώρηση της χρήσης χώρου στην κα Καψούλιου Ιωάννα, έμπροσθεν του καταστήματός της, για ένα έτος, σύμφωνα με την πρόταση του Τμήματος Τροχαίας Πύργου, και μέχρι την ολοκλήρωση των κυκλοφοριακών ρυθμίσεων που θα καταστήσουν τον δρόμο αυτό μονόδρομο για την είσοδο στο λιμάνι, σύμφωνα με την εκπονηθείσα κυκλοφοριακή μελέτη οργάνωσης ροών οχημάτων και πεζών στο λιμάνι και τον οικισμό Κατακόλου……
εισηγείται στο Δημοτικό Συμβούλιο τη λήψη απόφασης για την παραχώρησης της χρήσης κοινοχρήστου χώρου έμπροσθεν του καταστήματος της κας Καψούλιου Ιωάννας, σύμφωνα με την πρόταση του ΤΣ Κατακόλου και τη γνωμοδότηση του Τμήματος Τροχαίας Πύργου.»


Κατόπιν αυτών ο Πρόεδρος κάλεσε τους Συμβούλους να αποφασίσουν επί της ανωτέρω εισήγησης. 

Το Δημοτικό Συμβούλιο Πύργου λαμβάνοντας υπόψη:
1. Τις διατάξεις του άρθρου 79 του ΚΔΚ (Ν.3463/2006) περί κανονιστικών αποφάσεων
2. Τις διατάξεις του άρθρου 75 κεφ.Ι του ΚΔΚ (Ν.3463/2006) περίπτωση 3 τομέας γ΄ «ΠΟΙΟΤΗΤΑΣ ΖΩΗΣ & ΕΥΡΥΘΜΗΣ ΛΕΙΤΟΥΡΓΙΑΣ ΠΟΛΕΩΝ &ΟΙΚΙΣΜΩΝ», όπως συμπληρώθηκε με το άρθρο 94 του Ν.3852/2010
3. Το αριθμ.πρωτ. 2501/10/1169-α/13-05-2011 έγγραφο (ορθή επανάληψη) του Τμήματος Τροχαίας Πύργου
4. Την από 11-07-2011 απόφαση της Δ.Κ. Πύργου
5. Την 87/2011 απόφαση της Ε.Π.Ζ. (πρακτικό με α.α. 9/22-07-2011)
ομόφωνα αποφασίζει
Εγκρίνει την παραχώρηση στην κα Καψούλιου Ιωάννα της χρήσης κοινοχρήστου χώρου έμπροσθεν του καταστήματος ενοικιάσεως μοτοποδηλάτων που διατηρεί στην ΤΚ Κατακόλου. Η παραχώρηση ισχύει για ένα έτος, έως ότου ολοκληρωθούν οι κυκλοφοριακές ρυθμίσεις που θα καταστήσουν τον δρόμο αυτό μονόδρομο για την είσοδο στο λιμάνι, σύμφωνα με την εκπονηθείσα κυκλοφοριακή μελέτη οργάνωσης ροών οχημάτων και πεζών στο λιμάνι και τον οικισμό Κατακόλου.

Ο κος Παναγιώτης Σκαρτσιάρης, Δημοτικός Σύμβουλος, κατά την ψηφοφορία του θέματος απουσίαζε. 
Η παρούσα απόφαση έλαβε αύξοντα αριθμό 343/2011.
Για το σκοπό αυτό συντάχθηκε το παρόν πρακτικό και υπογράφεται ως ακολούθως:

Ο ΠΡΟΕΔΡΟΣ

               ΤΑ ΜΕΛΗ

  Ο ΓΡΑΜΜΑΤΕΑΣ
 Ε. ΚΑΝΝΗΣ                                                                   Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος, 28-09-2011
Ο ΔΗΜΑΡΧΟΣ

Μ.Ε.Δ. 

